Vietnamesiske båtflyktninger

mini|En flyktningkvinne som tar seg av tre barn ble plukket opp fra en liten trebåt sammen med 24 andre flyktninger i Sørkinahavet 5. august 1979 om bord i et skip fra US Navy
mini|Vietnamesiske båtflyktninger får vann
Vietnamesiske båtflyktninger sikter til de vietnameserne som flyktet i stort antall i enkle farkoster fra Vietnam etter Saigons fall som avsluttet Vietnamkrigen. Denne flyktningstrømmen varte fra slutten av 1970-årene og inn i 1980-årene. Den første bølgen av slike flyktninger som fra det tidligere Sør-Vietnam, senere også fra Nord-Vietnam, hvor de reiste ut fra byer som Haiphong.

 Bakgrunn 
I tiden umiddelbart etter Vietnamkrigens slutt, sendte de nye kommunistiske makthaverne de som hadde støttet det tidligere sørvietnamesiske styret til såkalte «omskoleringsleirer»,Anh Do og Hieu Tran Phan: «Camp Z30-D: The Survivors», Orange County Register, 29. april 2001. og andre til såkalte «nye økonomiske soner».Rummel, Rudolph: «Statistics of Vietnamese Democide», i hans Statistics of Democide, 1997. Lê Duẩn forfulgte de sørvietnameserne som hadde kjempet mot Nord-Vietnam, og fengslet mer enn en million mennesker og dette utløste store flyktningstrømmer og humanitær katastrofe.Desbarats, Jacqueline: «Repression in the Socialist Republic of Vietnam: Executions and Population Relocation», fra The Vietnam Debate (1990) av John Morton Moore. «We know now from a 1985 statement by Nguyen Co Tach that two and a half million, rather than one million, people went through reeducation....in fact, possibly more than 100,000 Vietnamese people were victims of extrajudicial executions in the last ten years....it is likely that, overall, at least one million Vietnamese were the victims of forced population transfers.» 

Også den sino-vietnamesiske krig i 1979 utløste nye flyktningsstrømmer, særlig av etniske kinesere som bodde i Vietnam.Butterfield, Fox: Hanoi Regime Reported Resolved to Oust Nearly All Ethnic Chinese  The New York Times, 12. juli 1979Kamm, Henry: Vietnam Goes on Trial in Geneva Over its Refugees  The New York Times, 22. juli 1979. 

 Farlig fluktrute 
Denne fluktruten var svært farlig, både på grunn av faren som storm og dårlig vær, sykdommer, sult og faren for pirater. Ifølge FNs høykommissær for flyktninger har mellom  og  mennesker omkommet på havet.Associated Press, 23. juni 1979, San Diego Union, 20. juli 1986. Også gjengitt i Nghia M. Vo: The Vietnamese Boat People (2006), 1954 og 1975-1992, McFarland.

 Flyktningleirer 
Selv når båtene kom fram til destinasjonene, betydde det ikke at flyktningene var trygge. FNs høykommissær for flyktninger hadde opprinnelig fått satt opp flyktningleirer i Malaysia, Thailand, Filippinene, Hongkong og Indonesia, men etter hvert som antallet på vietnamesiske flyktninger i disse landene økte, ble det stadig vanskeligere  for vertsnasjonene å ivareta flyktningene i de  stadig mer overfylte flyktningleirene. Ingen av disse landene kunne aksepterte så store mengder vietnameserne på permanent basis, og de gav uttrykk for at de ikke ønsket å ta inn flere flyktninger. Enkelte land lot etter hvert ikke lenger båtflyktningene få midlertidig opphold. Singapore nektet å avlaste båter med flyktninger som ikke hadde garanti for et annet sted å bo innen 90 dager, og Thailand og Malaysia hadde som rutine å taue båtene som kom mot deres kyst, ut på havet igjen, der mange døde som en konsekvens.

 Videre emigrasjon 
De fleste flyktningene dro til USA, Canada, Australia og Frankrike. Noen av båtflyktningene ble plukket opp av norske skip utenfor Vietnams kyst, og valgte å komme til Norge etter å ha tilbrakt noen måneder i flyktningleir. De fleste kom til Norge som overføringsflyktninger fra FNs høykommissær for flyktninger. Til sammen kom rundt 10 000 vietnamesiske flyktninger til Norge mellom 1975 og 1995.Norgeshistorie.no, Marie Louise Seeberg, «Båtflyktninger fra Vietnam». Hentet 5. jan. 2017.

Det bor anslagsvis 2,5 millioner utenlandsvietnamesere (Viet Kieu) forskjellige steder i verden,Vietnams hstorie Store norske leksikon av disse bor rundt  (2006) i Norge.

 Referanser 

Kategori:Flyktninger
Kategori:Vietnams historie
Kategori:Vietnamkrigen